#ДаСеХранимЗаедно с coca-cola chill & grill в Бургас
### Поредната спирка от инициативата #ДаСеХранимЗаедно на [coca-cola](https://www.facebook.com/cocacolabulgaria/?fref=ts) бе отново край морския бряг, а именно в Бургас. Страхотен град е Бургас – красив и спокоен, а хората мили и приветливи.


### 


### По-ранното ни пристигане, подсигури изключителното удоволствие да наблюдаваме как стотици фенове на ледено студената напитка, сами изпичат на грил късния си обяд и се наслаждават на добро уикенд настроение под сенките на Морската градина и свежия бриз. То просто нямаше и как да бъде по друг начин, тъй като [Ники Станоев](https://www.facebook.com/niki.stanoev.3?fref=ts) за пореден път забавляваше и поощряваше зрителите, особено най-малките.


### И така, лекинко и лежерно, аз, Сандра от [1001 рецепти](http://www.1001recepti.com/), Ани от [Вкуснотека](http://www.vkusnoteka.bg/) и Дани Колева изчакахме момента на кулинарните демонстрации за да приготвим нашите вкусни изкушения.


### По стечение на обстоятелствата, аз приготвих една интерпретация на [адана кебап](https://culinarywithme.com/%d0%b0%d0%b4%d0%b0%d0%bd%d0%b0-%d0%ba%d0%b5%d0%b1%d0%b0%d0%bf/), но с телешко и резултатът надмина дори моите очаквания, а чобан салатата към месото идеално завърши ястието.


### [#ДаСеХранимЗаедно](https://culinarywithme.com/wp-content/uploads/2016/08/sandra.jpg)Сандра пък, приготви лятна рецепта за гриловани нектарини с бекон и синьо сирене, които спечелиха зрителите с визия и вкус.


### ***Гриловани нектарини с бекон и синьо сирене***


### Сандра Алексиева (1001 рецепти)


### Необходими продукти:


### 10 нектарини


### 5 с.л. мед


### 5 с.л. олио


### сол, черен пипер


### 200 г синьо сирене


### 300 г бекон, нарязан на тънки ивици


### 1 връзка свеж розмарин


### Начин на приготвяне:


### Разполовете нектарините на две и отстранете костилките. Смесете меда, олиото, солта и черния пипер и намажете с тази смес половинките нектарини от всички страни. Сложете ги на грила да се изпекат като поставите първо с отрязаната страна надолу за около 4 минути, докато получат кафеникав загар и в последствие обърнете откъм кората, за да ги допечете. Когато обърнете нектарините, поставете парче синьо сирене в сърцевината, на мястото на костилката и изчакайте да се разтопи.


### Нарежете бекона на тънки ивици и го изпечете докато добие златист загар и хрупкава коричка. Подредете нектарините в чиния и декорирайте с бекона и завършете ястието, като поръсите със свеж розмарин.


### [#ДаСеХранимЗаедно](https://culinarywithme.com/wp-content/uploads/2016/08/ani.jpg)Ани Шакарян изненада публиката  с интересен прочит на рецепта за билков хляб на грил, който ухаеше просто феноменално и малко съжалих, че не успях да опитам на място, но пък си имам чудесен повод да приготвя у дома, за моето семейство.


### ***Билков хляб на грил***


### *Ани Шакарян (vkusnoteka)*


### Необходими продукти:


### Един цял, изпечен селски хляб с коричка


### 200 г кашкавал


### 3 скилидки чесън


### 1 връзка пресен босилек


### 1 връзка пресен розмарин


### 1 връзка прясна мащерка


### 125г масло


### Начин на приготвяне:


### Вземете хляба и направете прорези от горната му страна като режете на равно разстояние почти до основата, но без да разрязвате на филии. Повторете прорязването перпендикулярно, така че да получите квадратни парченца, но не забравяйте, че хлябът трябва да бъде цял в основата си.


### Пригответе смес от разтопеното масло, в което сте нарязали чесъна, пресните билки – босилек, розмарин и мащерка, и сте овкусили със сол и пипер. Напълнете прорезите на хляба с парченца кашкавал и полейте с маслената смес.


### Увийте във фолио за печене, като направите двойна обвивка и сложете хляба на грила за около 15 минути. След това, отворете фолиото от горната му страна и запечете още няколко минути. Поднесете със свежи сезонни зеленчуци и консумирайте с любими хора. Тази рецепта може да приготвите и във фурната у дома.


### [#ДаСеХранимЗаедно](https://culinarywithme.com/wp-content/uploads/2016/08/danielakoleva.jpg)


### Дани приготви „Куба Либре“ барбекю, а именно убийствени пържоли, които гъделичкаха сетивата на дегустаторите.


### ***„Куба Либре“ барбекю***


### *Даниела Колева*


### Необходими продукти:


### 5 бр. свински вратни пържоли


### 2 лайма


### 150 мл coca-cola


### 1 с.л. кафява захар


### 40 мл бял ром


### 50 мл зехтин


### сол и черен пипер


### 1 връзка пресен джоджен или мента


### Начин на приготвяне:


### Овкусете пържолите със сол, черен пипер и ги полейте със зехтин. Оставате месото да попие подправките за около 10 минути на хладно, като през това време приготвите маринатата за грила. Изстискайте сока на 2 лайма и го смесете с белия ром, напитката coca-cola, кафявата захар и ситно нарязан пресен джоджен или мента.


### След като сосът е готов, запечатайте пържолите на грила за около минута от всяка страна. Полейте ги със соса и опечете добре от всяка страна до готовност, като периодично ги поливате (намазвате) със соса, за да се карамелизират. Поднесете със свежа салата и голяма усмивка.


### [#ДаСеХранимЗаедно](https://culinarywithme.com/wp-content/uploads/2016/08/competition11.jpg)Непосредствено след демонстрациите Сандра Алексиева и Ани Шакарян влязоха в ролята на ментори и поканиха две млади двойки от Бургас  за да премерят сили и изпробват своите кулинарни умения на грил за голямата награда на coca-cola chill & grill – вечеря в небето.


### [#ДаСеХранимЗаедно](https://culinarywithme.com/wp-content/uploads/2016/08/meal5.jpg)За финал успяхме да се накефим на макс и то от първия ред на талантливите групи [rewind](https://www.facebook.com/rewind-1735280536700074/?fref=ts), [funky miracle](https://www.facebook.com/funkymiracle/?fref=ts) и [brazz vilidj](https://www.facebook.com/brazz_vilidj-239113826126513/?fref=ts), които взеха участие в концерта на края на вечерта след което се отправихме за кратка почивка преди голиемия финал. Последната ни chill & grill зона ще се разположи в Южен парк, София на 11 септември и много ще се радвам да се видим там и да споделим емоцията и #ДаСеХранимЗаедно.


### 

